L'UJI oferirà més de mig centenar de representacions en el marc de la Mostra d’Arts Escèniques Reclam 2019



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2019/10/2q/presentacio-reclam/&url=/com/noticies/2019/10/2q/presentacio-reclam/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2019/10/2q/presentacio-reclam/&url=/com/noticies/2019/10/2q/presentacio-reclam/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2019/10/2q/presentacio-reclam/&url=/com/noticies/2019/10/2q/presentacio-reclam/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2019/10/2q/presentacio-reclam/&url=/com/noticies/2019/10/2q/presentacio-reclam/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L'UJI oferirà més de mig centenar de representacions en el marc de la Mostra d’Arts Escèniques Reclam 2019 La Mostra es desenvoluparà del 2 de novembre a l'1 de desembre de 2019 en un total de 10 municipis de la província de Castelló

31/10/2019 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ presentacio-reclam _S9B1220_in](/com/noticies/2019/10/2q/presentacio-reclam/_S9B1220_in.jpg)](#)

La Universitat Jaume l, a través del Servei d'Activitats Socioculturals, i amb la col·laboració de la Diputació de Castelló, les regidories de Cultura dels Ajuntaments d'Almassora, Benicarló, Benicàssim, Betxí, Borriana, Castelló de la Plana, Vilafranca, Vila-real, Vinaròs, Orpesa, la Fundació Caixa Castelló i l'Institut Valencià de Cultura, ha presentat la **[XXVII edició de la Mostra d’Arts Escèniques Reclam,](https://www.uji.es/cultura/base/aules/teatre/reclam2019/r19programa/)** que es desenvoluparà del 2 de novembre a l'1 de desembre de 2019 en un total de 10 municipis de la província de Castelló.

La presentació d'aquesta nova edició ha tingut lloc a la Llotja del Cànem i ha comptat amb la presència de la vicerectora de Cultura i Relacions Institucionals, Carmen Lázaro; el director de l'Institut Valencià de Cultura, Abel Guarinos; la diputada provincial de Cultura, Ruth Sanz; la regidora de Cultura de l'Ajuntament de Castelló, Verónica Ruiz; el gerent de la Fundació Caixa Castelló, Leopoldo Monfort; el coordinador la Mostra, Antoni Valesa, així com representants dels municipis que participen en el Reclam.

La vicerectora de Cultura i Relacions Institucionals ha assenyalat que la Mostra «té un segell propi de programació escènica diferenciada i compromesa amb l'art contemporani» amb la missió d'incidir en la capacitat de reflexió de la comunitat universitària i de la població en general. Així mateix, ha ressaltat la importància de la cultura per al desenvolupament físic, intel·lectual i afectiu de les persones. «És un error no entendre la cultura com una eina indispensable i ineludible en la formació integral de les persones», ha afirmat, reiterant la capacitat pedagògica de les arts escèniques.

A continuació, Antoni Valesa ha presentat la programació que, en aquesta edició, comptarà amb més de 40 companyies que recorreran la província per a oferir un programa de més de mig centenar de representacions de temàtica variada que conjugarà les disciplines de teatre, dansa, circ, *performance*, música, òpera, clown i titelles. «Un any més, la mostra d'arts escèniques tindrà un marcat vessant crític i de reflexió amb propostes que mostren la fragilitat dels temps actuals, però des de l'optimisme», ha assenyalat el coordinador de la Mostra.

La inauguració serà el dia 2 de novembre tant en el Teatre Principal de Castelló, amb *Una Ilíada*, com a Vila-real, amb *Antígona*, dues versions de grans clàssics.

El teatre social, reivindicatiu i de denúncia tindrà una presència destacada en aquesta mostra amb propostes com Una historia diferente, que tracta el tema de l’assetjament escolar; *Celebraré mi muerte*, sobre l'eutanàsia; o les representacions *¡Habla, coño, habla!*, *Elisa y Marcela. Historia que parece cuento*, o *Rebota, rebota y en tu cara explota*, totes de temàtica relacionada amb el feminisme, el gènere i les dones. En aquesta línia, la memòria històrica també tindrà el seu protagonisme amb els espectacles *Maletes de terra*, *Claudia* i *MAUTHAUSEN, La voz de mi abuelo*.

Com en anteriors edicions, hi haurà diferents propostes dirigides especialment al públic familiar amb les representacions de teatre *Escargots*, o *Sabates noves*; l'espectacle de clown *Fràgil*; els titelles d’*Astrolabi* o el programa doble de dansa i circ *Hippos* i *Josafat*. En aquesta edició, també s'han programat espectacles en diferents localitats en línia amb els programes curriculars escolars, com és el cas de *Mariana Pineda, Federico Garcia Lorca*, perquè puguen assistir a les representacions.

Quant a la dansa, tindrà un especial protagonisme en aquesta edició, ja que participa l'Institut Nacional de les Arts Escèniques i de la Música a través del programa *Danza a* *escena*. Així, s'oferirà un programa doble que inclou els espectacles *Downtango* i *A vore*; l'espectacle d'Olga Pericet *La espina que quiso ser flor, o la flor que soñó con ser bailaora*, o l'estrena de *Fronteras*, de María Pagés i El Arbi El Harti. Quant a la música, s'oferirà la proposta de percussió *Moments Camut* que integra claqué ballat sobre tambors i arena, la performance *Passió pel minimalisme. Per Carles Santos*, en homenatge al músic Carles Santos, o l'òpera *Les mamelles de Tirésias*.

Així mateix, també es realitzarà una festa espectacle en record de Carles Pons, gran promotor del teatre en l'educació que dóna nom a l'Aula de Teatre de l'UJI, pel 20è aniversari de la seua mort.

D'altra banda, també destaquen espectacles com *El pacto*, de la companyia Bullanga Teatre, candidata a Millor Espectacle Revelació i Millor Autoria Revelació dels Premis MAX 2019, o *L’electe*, de Horta Teatre, guardonat com a millor espectacle de la Mostra de Teatre d'Alcoi 2019.

Cal destacar que les representacions també tindran lloc en nous espais com la Casa de l'Estudiantat de l'UJI. Concretament, es realitzarà l'espectacle de teatre *Las Mañas* i l'espectacle de dansa *Arbre*.

La XXVII edició de la Mostra d’Arts Escèniques Reclam es tancarà el dia 1 de desembre amb l'espectacle de circ *Ovvio* de Koletiv Lapse Cirk a Benicàssim.

[Programació](https://www.uji.es/cultura/base/aules/teatre/reclam2019/)

[Fotografies](https://www.uji.es/com/fotonoticies/arxiu/2019/10/presentacio-reclam-30-10-2019/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00